Kasarmu tänav (Rakvere)

Kasarmu tänav on tänav Rakvere linna põhjaosas. Kaugus linna keskväljakust on linnulennult 1,2 km.

Kasarmu tänav on 139 meetrit pikkKohalike teede nimekiri Vaadatud 18.10.2021, keskmiselt 18,5 meetrit lai ning asub Lennuvälja linnaosas.Rakvere linnaosad 20. sajandi alguses oli piirkond veel hoonestamata, tänavad puudusid. Rakvere interaktiivne kaart

Tänav saab alguse Nortsu tee ja Lennuki tänava ristmikult, kulgeb lääne suunas ja lõpeb Kasarmu tn 4 (AS Jeld-Wen Eesti territoorium) kinnistu piiril. 

Kasarmu tänava põhjaküljel on hoonestamata tootmismaa. Tänava lõunaküljel (Kasarmu tn 3) asub Virumaa loomade varjupaik. Selle kõrval (Nortsu tee 3) paikneb 1927. aastal rajatud Eesti Vabariigi kaitseväe kasarmu (arhitekt Johann Ostrat). Nõukogude ajal paiknesid kasarmus okupatsioonivägede staap, komandopunkt ja juhtkonnadivisjon. 1990. aastate alguses toimus hoones tulekahju, mille käigus katusekonstruktsioonid hävisid. Praegu on hoone välisseinad konserveeritud.

Tänav on välisvalgustuse, asfaltkattega sõidutee ning kivikattega kõnniteega.

 Viited 

 Välislingid 
Geoportaal

Kategooria:Rakvere tänavad